Z A P I S N I K
11. sjednice Vijeća Mjesnog odbora „Marin Držić“
održane u četvrtak, 28. travnja 2022., 

u prostorijama Mjesnog odbora „Marin Držić“,  Kruge 9, Zagreb,

s početkom u 18:00 sati

NAZOČNI ČLANOVI VIJEĆA: Domagoj Brekalo, Jasminka Francki Bijonda, Andrej Kajganić, Ivan Marić, Žana Počuča, Edo Tanković
NENAZOČNI: Zorislav Šubarić
Predsjedava: Andrej Kajganić, predsjednik Vijeća Mjesnog odbora „Marin Držić“.

Zapisnik vodi: Žana Počuča, potpredsjednica Vijeća Mjesnog odbora „Marin Držić“.
Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati te otvara 11. sjednicu Vijeća Mjesnog odbora „Marin Držić“. Predsjednik poziva članove Vijeća da prihvate zapisnik 10. sjednice Vijeća održane 21. ožujka 2022.
Vijeće jednoglasno, bez izmjena prihvaća tekst zapisnika s 10. sjednice Vijeća.
Predsjednik iznosi prijedlog dnevnog reda dostavljen uz poziv na sjednicu. Predlaže dodatne točke dnevnog reda o ukidanju parkirnih mjesta radi postavljanja spremnika za otpad i premještanju prometnog znaka i iscrtavanju prometne signalizacije. 
Predsjednik prijedlog dnevnog reda stavlja na glasanje. Vijeće jednoglasno utvrđuje
DNEVNI RED

1. Prijedlog zaključka o Nacrtu prijedloga Odluke o izmjenama i dopunama Odluke o davanju u zakup i na drugo korištenje površina javne namjene
2. Prijedlog zaključka o stalku za bicikle u Ulici Cvijete Zuzorić k.br. 15
3. Prijedlog zaključka o prilaznoj kosini za invalide u Aveniji Marina Držića 8 – 8c
4. Prijedlog zaključka o ukidanju parkirnih mjesta u Ulici Cvijete Zuzorić k.br. 55

5. Prijedlog zaključka o premještanju znaka za zabranu zaustavljanja i parkiranja i iscrtavanje horizontalne signalizacije

6. Prijedlog zaključka o ukidanju parkirnih mjesta u ulici grada Vukovara k.br. 238

7. Pitanja, prijedlozi i obavijesti
Ad 1. Prijedlog zaključka o Nacrtu prijedloga Odluke o izmjenama i dopunama Odluke     

          o davanju u zakup i na drugo korištenje površina javne namjene
Predsjednik informira nazočne o Nacrtu prijedloga Odluke o izmjenama i dopunama Odluke o davanju u zakup i na drugo korištenje površina javne namjene, kojim se unaprjeđuje procedure davanja u zakup i na drugo korištenje površina javne namjene za vrijeme božićnih blagdana. 
Predsjednik otvara raspravu, nema primjedbi na prijedlog dokumenta, zatvara raspravu te predlaže da se zaključkom podrži Nacrt prijedloga Odluke o izmjenama i dopunama Odluke o davanju u zakup i na drugo korištenje površina javne namjene, te stavlja Zaključak na glasanje.  

Vijeće jednoglasno donosi
ZAKLJUČAK 
o Nacrtu prijedloga Odluke o izmjenama i dopunama Odluke o davanju u zakup

 i na drugo korištenje površina javne namjene

Tekst zaključka se prilaže ovom zapisniku i njegov je sastavni dio.
Ad 2.
Prijedlog zaključka o stalku za bicikle u Ulici Cvijete Zuzorić k.br. 15
Predsjednik informira članove Vijeća o pristiglom zahtjevu za postavljanje stalaka za bicikle u Ulici Cvijete Zuzorić 15 i otvara raspravu. 
U raspravi sudjeluju svi članovi Vijeća. Članovi Vijeća suglasni su s postavljanjem stalaka, te se predlaže da se specificira postavljanje stalaka tipa klamerica i broj stalaka koji se traže. 

Predsjednik zatvara raspravu i stavlja zaključak na glasanje 

Vijeće jednoglasno donosi
ZAKLJUČAK 
o postavljanju stalka za bicikle u Ulici Cvijete Zuzorić k.br. 15

Tekst zaključka se prilaže ovom zapisniku i njegov je sastavni dio.
Ad 3. Prijedlog zaključka o prilaznoj kosini za invalide u Aveniji Marina Držića 8 – 8c 
Predsjednik informira nazočne o točki dnevnog reda. Predlaže se asfaltiranje postojeće prilazne kosine pokraj stepenica u Aveniji Marina Držića 8 – 8c, prilikom rekonstrukcije parkirališta i prilaza zgradama. 
Otvara raspravu, nema dodatnih primjedbi na prijedlog, zatvara raspravu i stavlja zaključak na glasanje. 
Vijeće jednoglasno donosi
ZAKLJUČAK 
o prilaznoj kosini za invalide u Av. Marina Držića 8 – 8c
Tekst zaključka se prilaže ovom zapisniku i njegov je sastavni dio.

Ad. 4. Prijedlog zaključka o ukidanju parkirnih mjesta u Ulici Cvijete Zuzorić k.br. 55

Predsjednik informira nazočne o sudjelovanju u obilasku lokacija na području Mjesnog odbora s predstavnicima Podružnice Čistoća i Grada. Radi se o lokacijama na kojima su pojedine zgrade zahtijevale postavljanje spremnika za otpad na javnoj površini s obzirom nedostatak vlastitog prostora za postavljanje istih. Prilikom obilaska utvrđena je pogodna lokacija za postavljanje spremnika na mjestu parkirnih mjesta, radi čega se traži ukidanje tri parkirna mjesta na kraju slijepe ulice. 

Predsjednik predlaže donošenje zaključka kojim se traži navedeno te otvara raspravu u kojoj sudjeluju svi vijećnici.
Predsjednik zatvara raspravu i stavlja zaključak na glasanje.
Vijeće jednoglasno donosi 

ZAKLJUČAK

o ukidanju parkirnih mjesta u ulici Cvijete Zuzorić 55
Tekst zaključka se prilaže ovom zapisniku i njegov je sastavni dio.
Ad 5. Prijedlog zaključka o premještanju znaka za zabranu zaustavljanja i parkiranja i iscrtavanje horizontalne signalizacije
Predsjednik daje informaciju kako je prilikom obilaska lokacije iz prethodne točke dnevnog reda utvrđeno da prometni znak zabrane zaustavljanja i parkiranja nije postavljen na odgovarajućem mjestu te ga prema mišljenju komunalnog redarstva potrebno premjestiti i iscrtati horizontalnu signalizaciju ispred Cvijete Zuzorić 53.  

Predsjednik predlaže donošenje zaključka kojim se traži navedeno te otvara raspravu u kojoj sudjeluju svi vijećnici. Nema dodatnih primjedbi na izneseno. 

Predsjednik zatvara raspravu i stavlja Zaključak na glasanje. 

Vijeće jednoglasno donosi 

ZAKLJUČAK

o premještanju znaka za zabranu zaustavljanja i parkiranja

 i iscrtavanje horizontalne signalizacije
Tekst zaključka se prilaže ovom zapisniku i njegov je sastavni dio.
Ad 6. Prijedlog zaključka o ukidanju parkirnih mjesta u ulici grada Vukovara k.br. 238

Predsjednik iznosi informaciju o situaciji utvrđenoj tijekom obilaska vezanog za postavljanje spremnika za otpad te predloženoj lokaciji spremnika radi koje je potrebno ukinuti jedno parkirno mjesto u Ulici grada Vukovara 238. 
Predsjednik predlaže donošenje zaključka kojim se traži navedeno te otvara raspravu. U raspravi sudjeluju svi vijećnici. 

Predsjednik zatvara raspravu i stavlja zaključak na glasanje. 

Vijeće jednoglasno donosi 
ZAKLJUČAK
o ukidanju parkirnih mjesta u ulici grada Vukovara k.br. 238

Tekst zaključka se prilaže ovom zapisniku i njegov je sastavni dio.
Ad. 7. Pitanja, prijedlozi i obavijesti

Predsjednik obavještava o planu da se na sjevernoj strani Ulice grada Vukovara, od Savske ceste do Avenije Marina Držića radi pokazna biciklističko-pješačka staza, što će u potpunosti biti financirano iz Grada. 
Stoga će se predložiti da se sredstva planirana za sanaciju nogostupa na sjevernoj strani iskoriste za uređenje nogostupa s južne strane Ulice grada Vukovara na području Mjesnog odbora Marin Držić. 

Predsjednik informira da je s predstavnicima Podružnice Zrinjevac obišao lokaciju na Crnom putu predloženu u Planu komunalnih aktivnosti za uređenje parka. 
Predsjednik informira da će se idući tjedan održati i sastanak vezan uz postavljanje bukobrana u Ulici Cvijete Zuzorić.  
Raspravljena je mogućnost uređenja livade omeđene ulicom Kruge i Crni put. 
Predsjednik informira o prikupljanju prijedloga lokacija za sadnju drveća te poziva članove Vijeća da dostave svoje prijedloge ako ih imaju.
Predsjednik informira o zaprimljenom dopisu Gradskog ureda za upravljanje imovinom Grada, a vezanom uz rješavanje imovinsko-pravnih odnosa za realizaciju uređenja javno parkiralište površine na k.č. br. 1900 k.o. Trnje (Palić/Pile). Raspravljeno je o informacijama navedenim u dopisu te dogovoreno da je potrebno utvrditi dalje korake za rješavanje ovog pitanja radi čega će se kontaktirati Zagrebačke ceste. 
Predsjednik podsjeća da je ranije zaprimljen sličan dopis vezan uz planirano uređenje parka u Strojarskoj ulici te da je po tom pitanju također potrebno utvrditi dalje postupanje vezano za rješavanje imovinsko-pravnih odnosa. 

Edo Tanković postavlja pitanje na koji način se gradska površina evidentira i prijavljuje kao zelena površina za košnju i održavanje. 
Nema dodatnih prijedloga niti pitanja te Predsjednik zatvara sjednicu.
Sjednica je završila u 19:00 sati.

KLASA:024-08/22-003/725

URBROJ:251-13-11-17-22-3

Zagreb, 28. travnja 2022.

Zapisnik sastavila:                                                                   PREDSJEDNIK

                                                                              Vijeća Mjesnog odbora „Marin Držić“

    Žana Počuča, v.r.                                                              Andrej Kajganić, v.r.
Prilozi zapisnika

        Na temelju članka 28. Poslovnika o radu Vijeća Mjesnog odbora „Marin Držić“,  Vijeće Mjesnog odbora „Marin Držić“ na 11. sjednici 28. travnja 2022., donijelo je

Z A K LJ U Č A K

o Nacrtu prijedloga Odluke o izmjenama i dopunama Odluke o davanju u zakup

 i na drugo korištenje površina javne namjene

1.   Vijeće Mjesnog odbora „Marin Držić“ daje pozitivno mišljenje o Nacrtu prijedloga 

      Odluke o izmjenama i dopunama Odluke o davanju u zakup i na drugo korištenje 
      površina javne namjene

2.   Ovaj se zaključak upućuje Vijeću Gradske četvrti Trnje i Gradskom uredu za   
      mjesnu samoupravu, civilnu zaštitu i sigurnost, Zagreb, Ulica grada Vukovara 56a.

Zagreb, 28. travnja 2022.

                                                                                                      PREDSJEDNIK

                                                                                       Vijeća Mjesnog odbora ,Marin Držić“

                                                                                                    Andrej Kajganić, v.r.
           Na temelju članka 28. Poslovnika o radu Vijeća Mjesnog odbora „Marin Držić“, Vijeće Mjesnog odbora „Marin Držić“ na 11. sjednici 28. travnja 2022., donijelo je

Z A K L J U Č A K 

o postavljanju stalka za bicikle u Ulici Cvijete Zuzorić k.br. 15

1.   Vijeće Mjesnog odbora „Marin Držić“ traži postavljanje tri (3) stalka za bicikle, tipa klamerica, u Ulici Cvijete Zuzorić k. br. 15.

2.   Vijeće Mjesnog odbora „Marin Držić“ daje pozitivno mišljenje o zamolbi kojom firma 

      Muzika i to d.o.o.  koja se nalazi u zgradi u Ulici Cvijete Zuzorić k. br.15. traži 

      postavljanje stalka za bicikle kod ulaza u zgradu. Stalak za bicikle je potreban, jer 

      zaposlenici firme dolaze na posao biciklima koje nemaju gdje parkirati, a i dio stanara 

      zgrade također bi tu parkirao svoje bicikle. 

3.   Ovaj se zaključak upućuje Vijeću Gradske četvrti Trnje i Gradskom uredu za mjesnu 

      samoupravu, civilnu zaštitu i sigurnost, Zagreb, Ulica grada Vukovara 56a.

Zagreb, 28. travnja 2022.

                                                                                                      PREDSJEDNIK

                                                                                       Vijeća Mjesnog odbora ,Marin Držić“

                                                                                                    Andrej Kajganić, v.r.

           Na temelju članka 28. Poslovnika o radu Vijeća Mjesnog odbora „Marin Držić“, Vijeće Mjesnog odbora „Marin Držić“ na 11. sjednici 28. travnja 2022., donijelo je

Z A K L J U Č A K 

o prilaznoj kosini za invalide u Av. Marina Držića 8 – 8c
1. Vijeće Mjesnog odbora „Marin Držić“ traži asfaltiranje prilazne kosine kraj stepenica u

 Aveniji Marina Držića 8 – 8c prilikom rekonstrukcije parkirališta i prilaza zgradama.

2.    Biciklisti, pješaci i ostali trenutačno koriste kosinu kao pješačku stazu kraj stepenica te iz  tog razloga tražimo da se postojeća staza asfaltira.
3.   Ovaj se zaključak upućuje Vijeću Gradske četvrti Trnje i Gradskom uredu za mjesnu 
      samoupravu, civilnu zaštitu i sigurnost, Zagreb, Ulica grada Vukovara 56a.

Zagreb, 28. travnja 2022.

                                                                                                      PREDSJEDNIK

                                                                                       Vijeća Mjesnog odbora ,Marin Držić“

                                                                                                    Andrej Kajganić, v.r.

           Na temelju članka 28. Poslovnika o radu Vijeća Mjesnog odbora „Marin Držić“, Vijeće Mjesnog odbora „Marin Držić“ na 11. sjednici 28. travnja 2022., donijelo je

Z A K L J U Č A K 

o ukidanju parkirnih mjesta u ulici Cvijete Zuzorić 55
1.   Vijeće Mjesnog odbora „Marin Držić“ traži ukidanje 3 (tri) parkirna mjesta na kraju slijepe ulice ispred ulaza Cvijete Zuzorić 55.

2.   Vijeće Mjesnog odbora „Marin Držić“ traži ukidanje 3 (tri) parkirna mjesta u ulici    

       Cvijete Zuzorić 55, kako bi se na toj površini postavili tipski spremnici za prikupljanje 

       otpada, za potrebe zgrade od broja 41 do 55.
3.   Ovaj se zaključak upućuje Vijeću Gradske četvrti Trnje i Gradskom uredu za mjesnu 
      samoupravu, civilnu zaštitu i sigurnost, Zagreb, Ulica grada Vukovara 56a.

Zagreb, 28. travnja 2022.

                                                                                                      PREDSJEDNIK

                                                                                       Vijeća Mjesnog odbora ,Marin Držić“

                                                                                                   Andrej Kajganić, v.r.
           Na temelju članka 28. Poslovnika o radu Vijeća Mjesnog odbora „Marin Držić“, Vijeće Mjesnog odbora „Marin Držić“ na 11. sjednici 28. travnja 2022., donijelo je

Z A K L J U Č A K 

o premještanju znaka za zabranu zaustavljanja i parkiranja

 i iscrtavanje horizontalne signalizacije
1.   Vijeće Mjesnog odbora „Marin Držić“ traži premještanje znaka za zabranu zaustavljanja i parkiranja te iscrtavanje horizontalne signalizacije zabrane zaustavljanja i parkiranja ispred Cvijete Zuzorić 53.

2.   Trenutno je znak zabrane zaustavljanja i parkiranja postavljen na zgradu te kao takav prema mišljenju komunalnog redrastva se ne odnosi na površinu predviđenu za okretanje vozila u dvosmjernoj slijepoj ulici. Vijeće traži premještanje znaka kako bi se on odnosio na predviđenu površinu te iscrtavanje horizontalne signalizacije zabrane zaustavljanja i parkiranja.
3.   Ovaj se zaključak upućuje Vijeću Gradske četvrti Trnje i Gradskom uredu za mjesnu 
      samoupravu, civilnu zaštitu i sigurnost, Zagreb, Ulica grada Vukovara 56a.

Zagreb, 28. travnja 2022.

                                                                                                      PREDSJEDNIK

                                                                                       Vijeća Mjesnog odbora ,Marin Držić“

                                                                                                    Andrej Kajganić, v.r.

           Na temelju članka 28. Poslovnika o radu Vijeća Mjesnog odbora „Marin Držić“, Vijeće Mjesnog odbora „Marin Držić“ na 11. sjednici 28. travnja 2022., donijelo je

Z A K L J U Č A K 

o ukidanju parkirnih mjesta u Ulici grada Vukovara 238
1.   Vijeće Mjesnog odbora „Marin Držić“ traži ukidanje parkirnog mjesta u Ulici grada Vukovara 238.

2.   Vijeće Mjesnog odbora „Marin Držić“ traži ukidanje parkirnog mjesta kako bi se na toj površini postavili tipski spremnici za prikupljanje otpada za potrebe zgrade.
3.   Ovaj se zaključak upućuje Vijeću Gradske četvrti Trnje i Gradskom uredu za mjesnu 
      samoupravu, civilnu zaštitu i sigurnost, Zagreb, Ulica grada Vukovara 56a.

Zagreb, 28. travnja 2022.

                                                                                                      PREDSJEDNIK

                                                                                       Vijeća Mjesnog odbora ,Marin Držić“

                                                                                                    Andrej Kajganić, v.r.

